b"\n_START_ARTICLE_\nReakcije pripajanja\n_START_SECTION_\nMehanizem\n_START_PARAGRAPH_\nSplo\xc5\xa1en reakcijski mehanizem za reakcije pripajanja je predstavljen v smislu katalitskega cikla. Osnovne stopnje, ki se pojavljajo pri vseh reakcijah pripajanja so: oksidativna adicija, transmetalacija in reduktivna eliminacija._NEWLINE_Katalitski cikel se pri\xc4\x8dne z oksidativno adicijo organskega halogenida ali njegovega ekvivalenta na aktivno katalitsko species, tj. [Pd\xe2\x81\xb0]. V nadaljevanju pride do transmetalacije, pri kateri se R-skupina iz aktiviranega nukleofila premesti na oksidativni adukt, tako da substituira halogenidni ligand. Na ta na\xc4\x8din \xc5\xbeeleni skupini R in R' prideta v neposredno bli\xc5\xbeino, kar omogo\xc4\x8di tvorbo vezi. To se zgodi v procesu reduktivne eliminacije, ki vodi do nastanka \xc5\xbeeljenega produkta in regeneracije katalizatorja."